ai4bharat/Pralekha huggingface dataset:
பிரதமர் அலுவலகம்
மாநிலங்களவையில் அரசியலமைப்பு  மசோதா 2023 ஐ ஆதரிக்குமாறு அனைத்து உறுப்பினர்கள், கட்சிகள் மற்றும் அவற்றின் தலைவர்களுக்கு பிரதமர் வேண்டுகோள்
மாநிலங்களவையில் அரசியலமைப்பு  மசோதா 2023 மீதான விவாதங்களை நிறைவு செய்ய எழுந்த பிரதமர் திரு நரேந்திர மோடி, கடந்த இரண்டு நாட்களாக இரு அவைகளிலும் பயனுள்ள விவாதங்கள் நடைபெற்று வருவதாகவும், இதில் சுமார் 132 உறுப்பினர்கள் தங்கள் கருத்துக்களை வெளிப்படுத்தியுள்ளதாகவும் குறிப்பிட்டார். "இந்த விவாதத்தில் உள்ள ஒவ்வொரு வார்த்தைக்கும் முக்கியத்துவம் மற்றும் அர்த்தம் உள்ளது" என்று கூறிய பிரதமர், இந்த அர்த்தமுள்ள விவாதங்கள் நாட்டின் வரவிருக்கும் நாடாளுமன்ற பயணத்தில் மிகவும் பயனுள்ளதாக இருக்கும் என்பதை அடிக்கோடிட்டுக் காட்டினார்.
இந்த மசோதாவுக்கு அவை உறுப்பினர்களின் ஆதரவை மீண்டும் வலியுறுத்திய பிரதமர், "இந்த உணர்வு, நாட்டு மக்களிடையே ஒரு புதிய தன்னம்பிக்கையை மீண்டும் உருவாக்கும், மேலும் அனைத்து உறுப்பினர்களும், அனைத்து அரசியல் கட்சிகளும் மிக முக்கியமான பங்களிப்பை வழங்கியுள்ளன" என்று கூறினார். இந்த மசோதாவை நிறைவேற்றுவதன் மூலம் பெண் சக்திக்கு சிறப்பு மரியாதை கிடைப்பதுடன், அனைத்து அரசியல் கட்சிகளின் நேர்மறையான சிந்தனையின் மூலம் நமது நாட்டின் பெண் சக்திக்கு ஒரு புதிய ஆற்றலை இது புகுத்துகிறது என்று அவர் குறிப்பிட்டார். தலைமைத்துவத்துடன் முன்னேறி, புதிய நம்பிக்கையுடன் தேசத்தைக் கட்டமைப்பதில் பங்களிக்கும் என்பதால், இந்த மசோதா, இந்தியாவின் பிரகாசமான எதிர்காலத்திற்கு உத்தரவாதமாக மாறும், என்று அவர் நம்பிக்கை தெரிவித்தார்.
உரையை நிறைவு செய்த பிரதமர், விவாதங்கள் முழுவதும் வெளிப்படுத்தப்பட்ட உணர்வுகளுக்கு நன்றி தெரிவித்ததோடு, மசோதாவிற்கு ஆதரவாக ஒருமனதாக வாக்களித்து அதை நிறைவேற்றுமாறு மேலவையை வலியுறுத்தினார்.
----
ANU/AD/BR/KPG
(
பிரதமர் அலுவலகம்
ஜார்க்கண்ட் மாநிலம் பத்ராதுவில், தூய்மையான குடிநீர் அளிப்பதற்காக மேற்கொள்ளப்படும் முயற்சிகளுக்கு பிரதமர் பாராட்டு
ஜார்க்கண்ட் மாநிலம் பத்ராதுவில், தூய்மையான குடிநீர் அளிப்பதற்காக மேற்கொள்ளப்படும் முயற்சிகளுக்கு பிரதமர் திரு நரேந்திர மோடி பாராட்டு தெரிவித்துள்ளார்.
ஜார்க்கண்ட் மாநிலம் பத்ராதுவில், 50 கோடி ரூபாய் செலவில் தண்ணீர் சுத்திகரிப்பு ஆலை மற்றும் நீர் தொட்டி அமைப்பதற்கானப் பணிகள் நிறைவடைந்தது பற்றி ஹசாரிபாக் மக்களவை உறுப்பினர் திரு ஜெயந்த் சின்ஹாவின் ட்விட்டர் பதிவை பகிர்ந்து பிரதமர் ட்விட்டரில் குறிப்பிட்டுள்ளார்:
"மிகவும் பாராட்டுக்குரிய முயற்சி! இந்தத் தூய்மையான தண்ணீர் வசதி ஜார்க்கண்டில் உள்ள பத்ராதுவில் உள்ள எங்கள் தாய்மார்கள் மற்றும் சகோதரிகளின் வாழ்க்கையை மிகவும் எளிதாக்கும்.”
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
பணியாளர் மேலாண்மை மற்றும் பொது நிர்வாகம் குறித்த கூட்டத்தை இந்தியா மற்றும் சிங்கப்பூர் நடத்தின
'பணியாளர் மேலாண்மை மற்றும் பொது நிர்வாகம்' எனும் தலைப்பில் 2018 ஜூன் 1 அன்று பணியாளர், பொதுமக்கள் குறைதீர்ப்பு, ஓய்வூதியம் அமைச்சகம் மற்றும் பொது சேவைப் பிரிவு, சிங்கப்பூர் பிரதமர் அலுவலகம் ஆகியவற்றுக்கு இடையே கையெழுத்தான புரிந்துணர்வு ஒப்பந்தத்தின் கீழ் இருதரப்பு கூட்டமொன்றை காணொலி மூலம் இந்தியா மற்றும் சிங்கப்பூர் நடத்தின.
இக்கூட்டத்தில் இந்திய தரப்பிலிருந்து நிர்வாக சீர்திருத்தம் மற்றும் பொதுமக்கள் குறைதீர்ப்புத் துறை செயலாளர் திரு சஞ்சய் சிங் மற்றும் சிங்கப்பூர் தரப்பிலிருந்து பொது சேவை பிரிவின் நிரந்தர செயலாளர் திரு லோ கும் இயான் ஆகியோர் தலைமை வகித்தனர்.
பெருந்தொற்றின்போது மேற்கொள்ளப்பட்ட நல்லாளுகை நடவடிக்கைகள், தலைமைத்துவம் மற்றும் நெறிமுறைகளை மேம்படுத்துதல், திறன் வளர்த்தல், தலைவர்கள் மற்றும் பொது அலுவலர்களுக்கு பயிற்சி அளித்தல், மக்களை சார்ந்த ஆளுகை ஆகியவை குறித்து இரு தரப்புகளும் தங்களது அனுபவங்களை பகிர்ந்துக் கொண்டன. மக்கள் சார்ந்த சேவை வழங்கல் மற்றும் மின் ஆளுகை ஆகியவை எதிர்கால கூட்டிற்கான சாத்தியமுள்ள துறைகளாக கண்டறியப்பட்டன.
புரிந்துணர்வு ஒப்பந்தத்தில் குறிப்பிடப்பட்டுள்ள கூட்டிற்கான வாய்ப்பு இருநாடுகளின் வளர்ச்சிக்கும் மிகவும் தேவை என்பதால், தற்போதைய தொழில்நுட்ப உபகரணங்கள், ஆளுகை செயல்பாடுகள், திறன் வளர்த்தல், சேவை வழங்கல் உள்ளிட்டவற்றில் பின்பற்றப்படும் சிறந்த நடைமுறைகளை பகிர்ந்துகொள்ள இருதரப்பும் முடிவெடுத்தன. இதன் மூலம் இரு நாடுகளுக்கும் பலன் கிடைக்கும்.
மேலும் விவரங்களுக்கு, இந்த ஆங்கில செய்திக் குறிப்பைப் பார்க்கவும்:https://pib.gov.in/PressReleasePage.aspx?PRID=1733424
----
(Visitor Counter : 194
விவசாயத்துறை அமைச்சகம்
மத்திய பட்ஜெட் 2021-22: வேளாண்மை உள்கட்டமைப்பு நிதிக்கான பயன்களை வேளாண் பொருட்கள் சந்தைபடுத்துதல் குழுக்கள் பெற உள்ளன
மண்டிகள் என்றழைக்கப்படும் ஒழுங்குமுறை படுத்தப்பட்ட சந்தைகளில் உள்கட்டமைப்பை மேம்படுத்துவதற்காக வேளாண் உள்கட்டமைப்பு நிதியின் கீழ் ரூபாய் ஒரு லட்சம் கோடி நிதி உதவி வழங்கப்படுகிறது. இந்த நிதி வசதியை பயன்படுத்திக் கொள்வதற்கான தகுதியுடைய பயனாளிகளாக வேளாண் பொருட்கள் சந்தைப்படுத்தல் குழுக்கள் இருக்கும் என்று 2021-22-ஆம் ஆண்டுக்கான மத்திய நிதிநிலை அறிக்கையில் நிதி அமைச்சர் திருமதி நிர்மலா சீதாராமன் கூறியிருந்தார்.
அறுவடைக்குப் பிந்தைய காலத்தில் உள்கட்டமைப்பு வசதிகள் கிடைப்பதன் மூலம், செயல்திறன்மிக்க மதிப்பு சங்கிலியால் விவசாயிகளின் வருவாய் உயரும். சேமிப்பு கிடங்குகள் வசதி கிடைப்பதன் மூலம் தங்களது விளைபொருட்களை விவசாயிகள் சேமித்து வைத்து நல்ல விலைக்கு விற்க முடியும். பழங்கள், பூக்கள் மற்றும் காய்கறிகள் போன்ற அழுகக் கூடிய பொருட்களை பாதுகாக்க குறைந்த அளவிலான தட்பவெட்ப நிலை தேவைப்படுகிறது.
இந்த திட்டத்தின் கீழ், வருடத்திற்கு 3 சதவீத வட்டிக் கழிவுடனும், ரூபாய் 2 கோடி வரையிலான கடன்களுக்கு உத்தரவாதத்துடனும், ரூபாய் ஒரு லட்சம் கோடி வரை வங்கிகள் மற்றும் நிதி நிறுவனங்களால் கடன் உதவி வழங்கப்படும்.((Visitor Counter : 95
சிறப்பு சேவைகள் மற்றும் கட்டுரைகள்
மகளிர் கெளரவ சேமிப்பு சான்றிதழ் திட்டம் அறிமுகம்
மத்திய நிதி அமைச்சகம் அண்மையில் தொடங்கிய மகளிர் கெளரவ திட்டத்தின் சேமிப்பு சான்றிதழ்கள் அஞ்சலகங்களில் தற்போது கிடைக்கிறது. நாட்டில் மகளிர் சக்தியை அதிகரிக்கும் வகையில் இந்த புதிய சிறுசேமிப்பு திட்டம் தொடங்கப்பட்டுள்ளது. இது 31.03.2025 வரை அமலில் இருக்கும்.
பெண்கள் தங்களுக்காகவோ அல்லது பெண்குழந்தைகளின் சார்பில் பாதுகாவலரோ இத்திட்டத்தின் கீழ் கணக்கை தொடங்கலாம். இத்திட்டத்தின் கீழ் 7.5 சதவீதம் வட்டி விகிதம் வழங்கப்படுகிறது. காலாண்டுக்கு ஒருமுறை வட்டி கணக்கில் சேர்க்கப்படும். கணக்கை தொடங்க குறைந்தபட்சத்தொகை ரூ.1000, அதிகபட்சத் தொகை ரூ.2 லட்சம். ஒரே தவணையில் இந்த டெபாசிட் தொகையை கட்ட வேண்டும்.
கணக்கு தொடங்கியதில் இருந்து 2 ஆண்டு காலத்தில் அது முதிர்வடையும். கணக்கை 6 மாதத்திற்கு பின்னர் முன்கூட்டியே முடித்துக்கொள்ளவும் அனுமதி உண்டு.
இந்தத் திட்டம் தொடங்கப்பட்டு 10 நாட்களில் சென்னை நகரப் பிராந்தியத்தில் 840 கணக்குகள் தொடங்கப்பட்டு ரூ.11.72 கோடி டெபாசிட் தொகை சேர்ந்துள்ளது. அருகில் உள்ள அஞ்சலகத்திற்கு சென்று இந்தக் கணக்கை தொடங்கலாம். மேலும் விவரங்களுக்கு www.indiapost.gov.in. என்ற தளத்தை அணுகலாம் என சென்னை நகர பிராந்திய தலைமை அஞ்சலக அதிகாரி திரு ஜி நடராஜன் வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
பிரதமர் அலுவலகம்
உத்தரகாசியில் நிகழ்ந்த பேருந்து விபத்தில் உயிர் இழந்தவர்களுக்கு பிரதமர் இரங்கல்; விபத்தில் பாதிக்கப்பட்டவர்களுக்கு நிவாரணம் அறிவிப்பு
உத்தராகண்ட் மாநிலம் உத்தரகாசியில் நிகழ்ந்த பேருந்து விபத்தில் உயிர் இழப்பு ஏற்பட்டுள்ளதற்கு பிரதமர் திரு. நரேந்திர மோடி தனது வேதனையை தெரிவித்துள்ளார்.
“உத்தரகாசியில் எதிர்பாராத விதமாக நிகழ்ந்த பேருந்து விபத்தில் உயிரிழந்தவர்களின் குடும்பத்தினருக்கு எனது அனுதாபங்களை தெரிவித்து கொள்கிறேன். இந்த விபத்தில் காயமடைந்தவர்கள் விரைவில் குணமடையட்டும்”, என்று பிரதமர் வெளியிட்டுள்ள இரங்கல் செய்தியில் குறிப்பிட்டுள்ளார்.
இந்த விபத்தில் உயிர் இழந்தவர்களுக்கு தலா ரூ. 2 லட்சமும் காயமடைந்தவர்களுக்கு ரூ. 50,000-ம் நிவாரண நிதியாக பிரதமர் தேசிய நிவாரண நிதியில் இருந்து வழங்கப்படும் என்றும் பிரதமர் அறிவித்துள்ளார்.
வடகிழக்குப் பகுதி வளர்ச்சி அமைச்சகம்
வடகிழக்கு பிராந்தியத்தில் விநியோக சங்கிலி மேலாண்மை அதிகரிப்பு
வடகிழக்கு பிராந்தியத்தில் விநியோக சங்கிலி மேலாண்மை, மத்திய அரசின் முன் முயற்சி காரணமாக அதிகரித்துள்ளது.
அருணாச்சலப் பிரதேசத்தில் லாங்டிங் மாவட்டம் மியான்மர் எல்லை அருகே அமைந்துள்ளது. அங்குள்ள கிராமங்களில் மிளகாய், பூசணி, இஞ்சி, மக்காச்சோளம், சிறுதானியங்கள் உள்ளிட்டவை விளைவிக்கப்படுகின்றன. மூங்கில், வாழை மற்றும் பழவகைகளும் அங்கு பயிரிடப்படுகி்ன்றன. ஆனால் போதிய சாலை வசதி இல்லாததால், தங்களது விளைப் பொருட்களை விற்பனை செய்ய முடியாத நிலையில் அப்பகுதி மக்கள் இருந்தனர்.
ஒவ்வொரு கிராமத்திலும் சுயஉதவி குழுக்கள் இருந்த போதிலும் அவற்றின் உற்பத்தி பொருட்களை வெளியில் கொண்டு செல்ல இயலாத நிலையே நிலவியது. 2019-ம் ஆண்டு அக்டோபர் மாதத்தில், இந்த கிராமங்களைச் சேர்ந்த சுயஉதவி குழு உறுப்பினர்கள் மாவட்ட தலைமையகமான லாங்டிங்கிற்கு முதல் முறையாக சென்றனர்.
தங்களது விளைப் பொருட்களை எங்கு விற்பனை செய்வது என்ற விஷயங்களை அறிந்து கொண்ட பின்னர், சுயஉதவி குழுக்களின் தன்னம்பிக்கை வளர்ந்துள்ளது. அவர்களது கணக்கிடும் திறனும் அதிகரித்ததுடன் வாடிக்கையாளர்களிடம் எவ்வாறு பேசுவது என்ற வித்தையையும் அவர்கள் கற்றுள்ளனர்.
மேலும் கூடுதல் விவரங்களுக்கு இதன் ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1806841
உள்துறை அமைச்சகம்
ஃபானி புயலை எதிர்கொள்ள மாநில பேரிடர் நிவாரண நிதியாக தமிழகத்திற்கு ரூ. 309.375 கோடி
தமிழகம், ஆந்திரப்பிரதேசம், மேற்கு வங்காளம் மற்றும் ஒடிசாவிற்கு ஃபானி புயலை எதிர்கொள்வதற்கான நிவாரண நிதி ஒதுக்கீடு
ஃபானி புயலை எதிர்கொள்வதற்காக தேசிய இடர் மேலாண்மைக் குழுவின் முடிவின்படி மத்திய உள்துறை அமைச்சகத்தின் தமிழகம் உட்பட நான்கு மாநிலங்களுக்கும் முன்கூட்டியே மொத்தம் ரூ. 1,086 கோடியை நிவாரண நிதியாக வழங்க உத்தரவிட்டுள்ளது.
தமிழகத்திற்கு ரூ. 309.375 கோடியும், ஆந்திரப்பிரதேசத்திற்கு ரூ.200.25 கோடியும், ஒடிசாவுக்கு ரூ.340.875 கோடியும், மேற்கு வங்காளத்திற்கு ரூ. 235.50 கோடியும் ஃபானி புயல் தொடர்பான தடுப்பு மற்றும் நிவாரண நடவடிக்கைகளுக்கு உதவதற்காக மாநில பேரிடர் நிவாரண நிதியாக வழங்கப்படும்.
சிறப்பு சேவைகள் மற்றும் கட்டுரைகள்
பாஸ்போர்ட் குறை தீர்ப்பு: மெய்நிகர் உரையாடல்
பாஸ்போர்ட் தொடர்பான குறைகளைத் தீர்ப்பதற்காக, இம்மாதம் 7-ந் தேதி முதல், செவ்வாய்க்கிழமை தோறும் நண்பகல் 12 மணி முதல் ஒரு மணி வரை வாட்ஸ்-அப் வீடியோ அழைப்பு வசதி ஏற்பாடு செய்யப்பட்டுள்ளது. பாஸ்போர்ட் விண்ணப்பதாரர், பிராந்திய பாஸ்போர்ட் அலுவலர் மற்றும் பாஸ்போர்ட் அலுவலகத்தின் பிற உயரதிகாரிகளுடன், மெய்நிகர் முறையில் வாட்ஸ்-அப் வீடியோ அழைப்பில் உரையாடி தமது குறைகளை தெரிவிக்கலாம். பாஸ்போர்ட் விண்ணப்பதாரர்கள் வாட்ஸ்-அப் எண்.+917305330666-ஐ, இதற்காகப் பயன்படுத்தலாம்.
டெலி கான்பரன்ஸ், மின்னஞ்சல், ஸ்கைப் வாயிலாக மெய்நிகர் விசாரணை, டுவிட்டர் ஆகிய வழிமுறைகளில் பாஸ்போர்ட் தொடர்பான விண்ணப்பதாரரின் குறைகளை, சென்னை பிராந்திய பாஸ்போர்ட் அலுவலகம் பெற்று, அவற்றை தீர்த்து வருகிறது. தற்போது வாஸ்ட்-அப் வீடியோ அழைப்பு வசதி கூடுதலாக செய்யப்பட்டுள்ளது.
இந்தத் தகவல், சென்னை பிராந்திய பாஸ்போர்ட் அலுவலகம் வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஜம்மு & காஷ்மீரின் உதம்பூரில் உருவாகவுள்ள தேவிகா திட்டத்திற்கு அனைத்து பிரிவினரும் ஆலோசனைகளை வழங்க வேண்டும்: மத்திய அமைச்சர் டாக்டர் ஜிதேந்திர சிங்
தேவிகா திட்டம் அனைவருக்குமானது என்றும், எனவே அனைத்து பிரிவினரும் ஆலோசனைகளை வழங்க வேண்டும் என்றும் மத்திய அமைச்சர் டாக்டர் ஜிதேந்திர சிங் இன்று கூறினார்.
இது வெறும் திட்டமல்ல என்று கூறிய அமைச்சர், அனைவரின், குறிப்பாக உதம்பூர் மக்களின், நம்பிக்கை சார்ந்ததாக தேவிகா திட்டம் விளங்குகிறது என்றும், எனவே அரசியலை கடந்து அனைத்து தரப்பினரின் ஆலோசனைகளும் நேர்மறையாகவே பார்க்கப்படுகிறது என்றும் தெரிவித்தார்.
தலைமை செயலாளர் திரு அருண் குமார் மேத்தா, வீட்டுவசதி மற்றும் நகர்ப்புற மேம்பாட்டு வாரிய முதன்மை செயலாளர் திரு தீரஜ் குப்தா, உதம்பூர் துணை ஆணையர் இந்து கன்வால் சிப் மற்றும் இதர மூத்த அதிகாரிகள் கலந்துக் கொண்ட உயர்மட்ட கூட்டத்தில் பேசிய டாக்டர் ஜிதேந்திர சிங், அனைத்து பிரிவு மக்களின் கருத்துகளுக்கும் செவிமடுக்குமாறு அவர்களை கேட்டுக்கொண்டார்.
இதன் மூலம் ஒட்டுமொத்த பகுதிக்கும் இத்திட்டம் உதாரணமாக விளங்க வேண்டும் என்று அவர் கூறினார்.
மத்திய அரசின் நமாமி கங்கா திட்டத்திற்கு இணையான முக்கியத்துவத்தோடு இத்திட்டம் விளங்குவதாக குறிப்பிட்ட அமைச்சர், இதற்கு ஒப்புதல் அளித்ததற்காக பிரதமர் திரு நரேந்திர மோடியை பாராட்டினார்.
<><><><><>
(Visitor Counter : 174
மத்திய அமைச்சரவை
இந்தியா மற்றும் தென்னாப்பிரிக்கா இடையே குறிப்பிட்ட பிரிவுகளில் வழங்கப்படும் பயணத்திற்கான விசா தொடர்பான தேவைகளை எளிதாக்குவதற்கான ஒப்பந்தம் - மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையிலான மத்திய அமைச்சரவை, இந்தியா மற்றும் தென்னாப்பிரிக்கா இடையே குறிப்பிட்ட பிரிவுகளில் வழங்கப்படும் பயணத்திற்கான விசா தொடர்பான தேவைகளை எளிதாக்குவதற்கான ஒப்பந்தத்தில் கையெழுத்திட ஒப்புதல் அளித்துள்ளது.
சுற்றுலா, மருத்துவம், தொழில் மற்றும் அலுவல் சார்ந்த பணிகளுக்காக பயணம் மேற்கொள்ளும் இரு நாட்டுக் குடிமக்களுக்கும் பலமுறை பயன்படுத்தக் கூடிய விசாக்களை வழங்குவதே இந்த ஒப்பந்தத்தின் நோக்கம் ஆகும். 5 ஆண்டுகள் வரை செல்லுபடியாகும் இதுபோன்ற போன்ற விசாக்கள், பொதுவாக ஐந்து நாட்களுக்குள் வழங்கப்பட வேண்டும். இந்த முறையில் மேலும் கூர்ந்தாய்வு தேவைப்படும் தருணங்களில் அலுவலர்கள் விண்ணப்பதாரர்களுக்கு தகவல் தெரிவிக்க வேண்டும்
தகவல் மற்றும் ஒலிபரப்பு அமைச்சகம்
வரும் 15ம் தேதி முதல் திரையரங்குகளை திறக்க அனுமதி
திரையரங்குகளை வரும் 15ம் தேதி முதல் மீண்டும் திறப்பதற்கான நிலையான செயல்பாட்டு நெறிமுறைகளை , மத்திய தகவல் மற்றும் ஒளிபரப்புத்துறை அமைச்சர் திரு. பிரகாஷ் ஜவடேகர் தில்லியில் இன்று வெளியிட்டார். திரைப்படங்களை காட்டுவதற்கான தடுப்பு நடவடிக்கைகள் பற்றிய நெறிமுறைகள் மத்திய சுகாதாரத்துறை மற்றும் குடும்பநலத்துறை அமைச்சகத்துடன் ஆலோசித்து தயாரிக்கப்பட்டுள்ளது.
இந்த நிலையான செயல்பாடு நெறிமுறைகளை வெளியிட்ட மத்திய அமைச்சர் பிரகாஷ் ஜவடேகர், மத்திய உள்துறை அமைச்சகத்தின் முடிவின்படி, திரையரங்குகள் வரும் 15ம் தேதி முதல் திறக்கும். அதற்காக இந்த நிலையான செயல்பாட்டு நெறிமுறைகளை மத்திய தகவல் மற்றும் ஒளிபரப்புத்துறை அமைச்சகம் வெளியிட்டுள்ளது.
திரையரங்குகளுக்கு வரும் பார்வையாளர்கள் மற்றும் ஊழியர்களிடம் உடல் வெப்ப பரிசோதனை செய்ய வேண்டும், போதிய சமூக இடைவெளி இருக்க வேண்டும், முக கவசம் பயன்படுத்த வேண்டும், அடிக்கடி கை கழுவ வேண்டும், கிருமி நாசினி வழங்கப்பட வேண்டும், சுவாச விதிமுறைகள் பின்பற்றப்பட வேண்டும் என்பது உட்பட பொதுவான விதிமுறைகளை இந்த நிலையான செயல்பாட்டு நெறிமுறைகள் சுட்டிக் காட்டுகின்றன. சர்வதேச நெறிமுறைகளை பின்பற்றி, நிலையான செயல்பாட்டு விதிமுறைகளை மத்திய தகவல் மற்றும் ஒளிபரப்புத்துறை அமைச்சகம் உருவாக்கியுள்ளது. இருக்கைகளில் 50 % சதவீத பார்வையாளர்கள் மட்டுமே உட்காரும் வகையில் ஏற்பாடு செய்ய வேண்டும் என கட்டுப்பாடுகள் விதிக்கப்பட்டுள்ளன. திரைப்படங்களை தொடர்ந்து காட்டாமல், அதன் நேரங்களில் இடைவெளி இருக்க வேண்டும் என அறிவுறுத்தப்பட்டுள்ளது. திரையரங்குக்குள் வெப்ப நிலை 24 டிகிரி முதல் 30 டிகிரி வரை பராமரிக்கவும் அறிவுறுத்தப்பட்டுள்ளது.
இந்த நிலையான செயல்பாட்டு நெறிமுறைகளை அனைத்து மாநிலங்கள் மற்றும் யூனியன் பிரதேசங்கள் பயன்படுத்திக் கொள்ளலாம்.
திரைப்படங்கள் காட்டுவது, நாட்டின் பொருளாதார நடவடிக்கையிலும், மொத்த உள் நாட்டு உற்பத்தியிலும் முக்கிய பங்கு வகிக்கிறது. தற்போதைய கொவிட் - 19 சூழலில், திரைப்படங்களை காட்டும் அனைத்து தரப்பினரும், தொற்று பரவாமல் இருக்கும் வகையில் தகுந்த கட்டுப்பாடு நடவடிக்கைகளில் ஈடுபடுவது முக்கியம்.
மத்திய உள்துறை அமைச்சகம், கடந்த மாதம் 30ம் தேதி பிறப்பித்த உத்தரவில், கட்டுப்பாட்டு மண்டலங்களுக்கு வெளியில் உள்ள திரையரங்குகளை, 50 % பார்வையாளர்களுடன் வரும் 15ம் தேதி முதல் மீண்டும் திறப்பதற்கான வழிகாட்டுதல்களை வழங்கியுள்ளது.
இதன் விரிவான அறிக்கையை கீழ்கண்ட இணைப்பில் பார்க்கலாம்:
https://mib.gov.in/sites/default/files/SOP%20for%20exhibition%20of%20films.pdf
இது குறித்து டிவிட்டரில் கருத்து தெரிவித்துள்ள மத்திய அமைச்சர் பிரகாஷ் ஜவடேகர், ‘‘ திரையரங்குகள், 50 சதவீத பார்வையாளர்களுடன் திறக்க அனுமதிக்கப்படும். சமூக இடைவெளிக்காக, பார்வையாளுருக்கு அருகில் உள்ள இருக்கை காலியாக இருக்க வேண்டும். திரையரங்குக்குள் முககவசம் கட்டாயம்: மத்திய அமைச்சர் @PrakashJavdekar
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1661973
பிரதமர் அலுவலகம்
பிரதமர் கேலோ இந்தியா சான்றிதழ்கள் டிஜிலாக்கருடன் ஒருங்கிணைக்கப்பட்டதை வரவேற்றுள்ளார்.
பிரதமர் திரு நரேந்திர மோடி கேலோ இந்தியா சான்றிதழ்களை டிஜிலாக்கருடன் ஒருங்கிணைப்பதை அங்கீகரித்துள்ளார்.
டிஜிலாக்கருடன் கேலோ இந்தியா சான்றிதழ்களை ஒருங்கிணைப்பது குறித்து மத்திய இளைஞர் விவகாரங்கள் மற்றும் விளையாட்டுத் துறை அமைச்சர் திரு அனுராக் தாக்கூர் ட்வீட்டர் பதிவில் தெரிவித்துள்ளார். அதற்குப் பதிலளித்துள்ள பிரதமர்,
"இது விளையாட்டு வீரர்கள், துணை ஊழியர்கள், அதிகாரிகள் மற்றும் பிறருக்கு சாதகமாக இருக்கும்." என்று கூறியுள்ளார்.
ரெயில்வே அமைச்சகம்
இந்திய ரெயில்வே மேலும் 2600 ஷ்ராமிக் சிறப்பு ரயில்களை அடுத்த பத்து நாட்களுக்கு இயக்கவுள்ளது.
இந்த முடிவினால் சுமார் 36 லட்சம் புலம்பெயர் தொழிலாளர்கள் பயனடைவார்கள்.
இந்திய ரயில்வே கடந்த இருபத்து மூன்று நாட்களில் 2600 ஷ்ராமிக் சிறப்பு ரயில்களை இயக்கியுள்ளது.
இதுவரை, புலம்பெயர்ந்த சுமார் 36 லட்சம் பேர், தங்களது சொந்த மாநிலங்களுக்கு ஏற்றிச் செல்லப்பட்டுள்ளனர்.
கோவிட்-19 பெருந்தொற்று நோய்க்கு எதிராக நாடு போராடி வருகிறது. இந்த சிக்கலான காலகட்டத்தில், மிக மோசமாக பாதிப்படைந்தவர்களுக்கு நிவாரணம் அளிப்பதற்காக, இந்திய ரெயில்வே, அனைத்து முயற்சிகளையும் மேற்கொண்டு வருகிறது. புலம்பெயர் தொழிலாளர்கள் தங்கள் சொந்த மாநிலங்களுக்குத் திரும்பிச் செல்ல வசதி செய்யும் விதத்தில், ரயில்வே அமைச்சகம் அடுத்த பத்து நாட்களுக்கு நாடு முழுவதும், அந்தந்த மாநில அரசுகளின் தேவைகளுக்கேற்ப மேலும் 2600 ஷ்ராமிக் சிறப்பு ரயில்களை இயக்க முடிவு செய்துள்ளது. இதனால் நாட்டின் பல்வேறு இடங்களிலும் சிக்கித் தவிக்கும் 36 லட்சம் பயணிகள் பயனடைவர் என்று எதிர்பார்க்கப்படுகிறது.
கோவிட்-19 பொது முடக்கக் காலத்தின்போது பல்வேறு இடங்களில் சிக்கித் தவித்த
புலம்பெயர் தொழிலாளர்கள், யாத்திரீகர்கள், மாணவர்கள் மற்றும் இதர நபர்கள் தங்களது சொந்த மாநிலங்களுக்குத் திரும்பிச் செல்ல ஏதுவாக 1 மே 2020 முதல், இந்திய ரயில்வே ஷ்ராமிக் சிறப்பு ரயில்களை இயக்கத் துவங்கியது.
இவ்வாறு சிக்கித் தவிப்பவர்களை அவர்கள் புறப்படும் மாநிலம் மற்றும் அவர்கள் சென்றடையும் மாநில அரசுகள், பயணிகள் புறப்படும் இடம், சென்று சேரும் இடம் ஆகியவற்றில் மேற்கொள்ளப்பட வேண்டிய பல்வேறு நடவடிக்கைகளைப் பின்பற்றி, இரு மாநில அரசுகளும் விடுக்கும் கோரிக்கைகளுக்கேற்ப, இந்த சிறப்பு ரயில்கள் ஓரிடத்திலிருந்து மற்றொரு இடம் வரை மட்டும் இயக்கப்படுகின்றன.
ஷ்ராமிக் சிறப்பு ரயில்கள் சுமுகமான முறையில் இயங்குவதற்கும், ஒருங்கிணைப்பு நடவடிக்கைகளுக்காகவும், மாநில அரசுகளும், ரயில்வேயும், மூத்த அதிகாரிகளை மைய அதிகாரிகளாக நியமித்துள்ளன.
கடந்த 23 நாட்களில், இந்திய ரயில்வே 2600 ஷ்ராமிக் சிறப்பு ரயில்களை இயக்கியுள்ளது.
இதுவரை 36 லட்சம் புலம்பெயர் நபர்கள் அவர்களது சொந்த மாநிலங்களுக்கு ஏற்றிச் செல்லப்பட்டுள்ளனர்.
ஷ்ராமிக் சிறப்பு ரயில்கள் தவிர, ரயில்வே அமைச்சகம், 12. 5. 2020 முதல் பதினைந்து சிறப்பு இணை ரயில்களையும் இயக்கி வருகிறது. 1 ஜூன் 2020 முதல் 200 ரயில் சேவைகள் துவக்கப்படும் என்றும் அறிவிக்கப்பட்டுள்ளது.
ரசாயனம் மற்றும் உரங்கள் அமைச்சகம்
உற்பத்தி சார்ந்த ஊக்கத்தொகை திட்டத்திற்கு மருந்துகள் மற்றும் மருத்துவ உபகரணங்கள் தொழில்களிடமிருந்து உற்சாக வரவேற்பு
மொத்த மருந்துகள் மற்றும் மருத்துவ உபகரணங்களுக்கு அறிவிக்கப்பட்ட உற்பத்தி சார்ந்த ஊக்கத்தொகை திட்டத்திற்கு மருந்துகள் மற்றும் மருத்துவ உபகரணங்கள் தொழில்களிடமிருந்து உற்சாக வரவேற்பு கிடைத்துள்ளது.
மொத்த மருந்துகளுக்கான உற்பத்தி சார்ந்த ஊக்கத்தொகை திட்டத்திற்கு 4 பிரிவுகளின் கீழ் 247 விண்ணப்பங்கள் பெறப்பட்டுள்ளன. இவற்றிலிருந்து 136 விண்ணப்பதாரர்கள் தேர்ந்தெடுக்கப்படுவார்கள்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://www.pib.gov.in/PressReleasePage.aspx?PRID=1676499
குறு சிறு மற்றும் நடுத்தர தொழில் துறை அமைச்சகம்
குறு, சிறு மற்றும் நடுத்தரத் தொழில்கள் துறை அமைச்சகம் www.Champions.gov.in என்ற சாம்பியன்ஸ் இணையதளம் தொடக்கம்.
குறு, சிறு மற்றும் நடுத்தரத் தொழில்கள் துறை அமைச்சகம் www.Champions.gov.in என்ற சாம்பியன்ஸ் இணையதளத்தைத் தொடங்கியுள்ளது. இது தொழில்நுட்ப அடிப்படையிலான கட்டுப்பாட்டு அறை மற்றும் மேலாண்மை நடைமுறையாக இருக்கும். நவீன தகவல் தொழில்நுட்ப வசதிகளைக் கொண்டு உருவாக்கப்பட்டுள்ள இந்த நடைமுறை, தேசிய மற்றும் உலகளாவிய சாம்பியன்ஸ் என்ற நிலையை நோக்கிய நகர்வில் குறு, சிறு, நடுத்தரத் தொழில்கள் துறை அமைச்சகத்துக்கு உதவும் நோக்கில் உருவாக்கப்பட்டுள்ளது.
சாம்பியன்ஸ்  என்பது உருவாக்கம் மற்றும் உற்பத்தியை அதிகரிப்பதற்கு நவீன நடைமுறைகளை இணக்கத்துடன் பயன்படுத்தி தேசத்தை வலுப்படுத்துவது என்பதைக் குறிப்பதாக இருக்கிறது. எனவே இந்த நடைமுறை சாம்பியன்ஸ்  என்று குறிப்பிடப் படுகிறது.
சிறிய தொழில் பிரிவுகளின் குறைகளைத் தீர்த்து வைத்து, ஊக்குவிப்பு, ஆதரவு, உதவிகள் அளித்து, கைபிடித்துத் தூக்கிவிடும் செயல்பாடுகள் மூலம் அவற்றைப் பெரிய நிறுவனங்களாக ஆக்க வேண்டும் என்பதை நோக்கமாகக் கொண்டு இந்த இணையதளம் செயல்படும். குறு, சிறு, நடுத்தரத் தொழில்கள் துறை அமைச்சகம் கையாளும் அனைத்துப் பிரச்சினைகளுக்கும் ஒரே இடத்தில் தீர்வு காணும் இணையதளமாக இது இருக்கும்.
ஆயுஷ்
ஆயுர்வேதம், யுனானி, ஹோமியோபதி மருந்துகளை உற்பத்தி செய்யும் பதிவு பெற்ற நிறுவனங்கள்
இந்தியாவில் ஆயுஷ் – 2020 என்னும் ஆயுஷ் அமைச்சகத்தின் வருடாந்திர புள்ளியியல் வெளியீட்டின் அடிப்படையில், 6,998 ஆயுர்வேத மருந்து நிறுவனங்களும் 576 யுனானி மருந்து நிறுவனங்களும் 340 ஹோமியோபதி மருந்து நிறுவனங்களும் பதிவு செய்யப்பட்டுள்ளன.
இந்த மருந்து உற்பத்திக்கான உரிமங்களை வழங்கும் வகையில் அமைச்சகம், மருந்து விதிமுறைகளில் கடந்த ஆண்டு திருத்தம் செய்து அறிவிக்கை வெளியிட்டுள்ளது. எளிதில் வர்த்தகம் புரியும் வகையில், சிக்கல்களை குறைக்க இந்தத் திருத்தம் வகை செய்கிறது. ஆயுர்வேதம், சித்தா, யுனானி ஆகிய மருந்துகளை வேகமாக தயாரித்து வழங்க உரிமங்கள் வழங்குவதற்கான நடைமுறைகள் துரிதப்படுத்தப்பட்டுள்ளன. உரிமம் வழங்குவதற்கான கால அவகாசம், 3 மாதங்களிலிருந்து 2 மாதங்களாக குறைக்கப்பட்டுள்ளது.
இத்தகவலை மாநிலங்களவையில் மத்திய ஆயுஷ் அமைச்சர் திரு சர்பானந்த சோனாவால் எழுத்து மூலம் அளித்த பதிலில் தெரிவித்துள்ளார்
பிரதமர் அலுவலகம்
ஆசிய கூட்டமைப்பு பெண்கள் குத்துசண்டை சாம்பியன் போட்டியில் தங்கம் வென்ற மேரி கோமிற்கு பிரதமர் பாராட்டு
ஆசிய கூட்டமைப்பு பெண்கள் குத்துசண்டை சாம்பியன் போட்டியில் இந்திய குத்துசண்டை வீராங்கனை மேரி கோம் தங்கம் வென்றதை முன்னிட்டு பிரதமர் திரு நரேந்திர மோடி அவருக்கு வாழ்த்து தெரிவித்துள்ளார்.
(“ஏ.எஸ்.பி.சி - ஆசிய பெண்கள் குத்துசண்டை போட்டியில் தங்கம் வென்றதை முன்னிட்டு மேரி கோம்க்கு எனது வாழ்த்துகள். உங்களின் சாதனை இந்தியாவிற்கு மகிழ்ச்சி அளிக்கிறது” என்று பிரதமர் தனது வாழ்த்து செய்தியில் கூறியுள்ளார்.
பாதுகாப்பு அமைச்சகம்
அரசு இ-மார்க்கெட் தளத்தில்  சிறந்த கொள்முதலாளராக பாதுகாப்பு அமைச்சகம் முன்னிலை வகிக்கிறது; இது ஒட்டுமொத்த மொத்த வர்த்தக மதிப்பில் 16 சதவீதம் ஆகும்.
அரசாங்க மின் சந்தையில்  பங்கேற்கும் மொத்தம் 56 அமைச்சகங்கள் / துறைகளில் பாதுகாப்பு அமைச்சகம் முன்னணி வகிக்கிறது. இது ஆர்டர் மதிப்பு மற்றும் ஆர்டர் அளவு இரண்டிலும் முதலிடம் வகிக்கிறது. தொடங்கப்பட்டதிலிருந்து, அமைச்சகம் ஜி.இ.எம் இன் மொத்த வர்த்தக மதிப்பில்  கணிசமான பங்களிப்பை வழங்கியுள்ளது, இது செப்டம்பர் 12 நிலவரப்படி ரூ.73,225.30 கோடியை எட்டியுள்ளது.
நடப்பு நிதியாண்டில், செப்டம்பர் 12 நிலவரப்படி, ஜிஇஎம் மூலம் கொள்முதல் ரூ.18,790.60 கோடியை எட்டியுள்ளது. 2022-23 நிதியாண்டில் அமைச்சகத்தின் ஆர்டர் மதிப்பு ரூ.28,732.90 கோடியாகவும், 2021-22 நிதியாண்டில் ரூ.15,091.30 கோடியாகவும் இருந்தது. 2022-23 நிதியாண்டில் பாதுகாப்பு பொதுத்துறை நிறுவனங்கள் ரூ.2,642.66 கோடி மதிப்பிலான பொருட்கள் மற்றும் சேவைகளை ஜி.இ.எம்-இல் விற்பனை செய்துள்ளன.
நடப்பு நிதியாண்டில் நாடு முழுவதும் 19,800-க்கும் மேற்பட்ட வாங்குவோரின் தீவிர பங்கேற்பு, ஒட்டுமொத்தமாக 3 லட்சத்துக்கும் மேற்பட்ட ஆர்டர்களை வழங்கியதன் விளைவாக இந்த குறிப்பிடத்தக்க சாதனை ஏற்பட்டுள்ளது.
ஜி.இ.எம் இல் பாதுகாப்பு அமைச்சகத்தின் பங்களிப்பு தொடர்ந்து வலுவாக உள்ளது, இது தொடங்கப்பட்டதிலிருந்து சுமார் 15% ஆகவும், நடப்பு நிதியாண்டில் 16% ஆகவும் அதிகரித்துள்ளது. மேலும், தொடங்கப்பட்டதிலிருந்து, ஜி.இ.எம்மில் வழங்கப்பட்ட 17,026,945 ஆர்டர்களில், அமைச்சகம் ஒரு குறிப்பிடத்தக்க பங்கைக் கொண்டுள்ளது, இது மொத்தம் 4,761,585 ஆர்டர்களில் கிட்டத்தட்ட 28% ஆகும்.
பழைய டெண்டர் செயல்முறையை மறுசீரமைக்கவும், டிஜிட்டல் மயமாக்கல் மூலம் அரசாங்க கொள்முதலில் அதிக நேர்மையையும் வெளிப்படைத்தன்மையையும் கொண்டு வரவும் ஜி.இ.எம் ஆகஸ்ட் 2016 இல் தொடங்கப்பட்டது. தொடங்கப்பட்டதிலிருந்து கடந்த ஏழு ஆண்டுகளில், டிஜிட்டல் இயக்கத்தை நோக்கி அமைச்சகம் செயல்பட்டு வருகிறது.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 107.92 கோடியைக் கடந்தது
நாட்டில் கடந்த 24 மணி நேரத்தில் 20,75,942 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்தக் கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 107.92  கோடியைக் கடந்தது. 1,09,36,027 அமர்வுகள் மூலம் இந்தச் சாதனைப் படைக்கப்பட்டுள்ளது.
கடந்த 24 மணி நேரத்தில் 12,509 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,37,37,468 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.23 சதவீதமாக உள்ளது.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 132 நாட்களாக 50,000-க்கும் கீழ் உள்ளது. கடந்த 24 மணி நேரத்தில் 10,929 பேருக்குப் புதிதாகத் தொற்று ஏற்பட்டுள்ளது.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 1,46,950 ஆக உள்ளது; இது 255 நாட்களில் குறைந்த அளவாகும். நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.43 சதவீதமாக உள்ளது; 2020 மார்ச் மாதத்திற்குப்பின் இது குறைந்த அளவு.
கடந்த 24 மணி நேரத்தில் 8,10,783 கொவிட் பரிசோதனைகள் செய்யப்பட்டன. இதுவரை சுமார் 61.39 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 43 நாட்களில் 2 சதவீதத்திற்கும் குறைவாக நீடித்து, தற்போது 1.27 சதவீதமாக உள்ளது. தினசரித் தொற்று விகிதம் 1.35 சதவீதமாக பதிவாகியுள்ளது. இந்த எண்ணிக்கை தொடர்ந்து 68 நாட்களாக 3 சதவீதத்திற்குக் கீழே 33 நாட்களாக 2 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1769665